На основу члана 32. и члана 55. став 1. тачка 2) Закона о јавним набавкама („Службени гласник РС, бр.124/2012) и Одлуке о покретању отвореног поступка јавне набавке бр. 404-02-5/2014-18 од 12.05.2014. године,

Република Србија – Министарство грађевинарства,

саобраћаја и инфраструктуре

Београд, Немањина 22-26

 објављује

**ПОЗИВ ЗА ПОДНОШЕЊЕ ПОНУДА**

**У ОТВОРЕНОМ ПОСТУПКУ JAВНЕ НАБАВКЕ**

**Ред. бр. ЈН 3/2014**

**1. Наручилац:** Република Србија – Министарство грађевинарства, саобраћаја и инфраструктуре, Београд, Немањина 22-26, ПИБ: 108510088, матични број 17855212, шифра делатности: 8411, рачун извршења Буџета Републике Србије 840-1620-21, интернет адреса: [www.mgsi.gov.rs](http://www.mgsi.gov.rs)

**2. Врста поступка**: отворени поступак

**3. Предмет јавне набавке је** набавка услуга стручног надзора над извођењем радова на изградњи аутопута Е-763, Београд – Јужни Јадран, деоница Уб – Лајковац од км 40+645.28 до км 53+139.91 са роком до завршетка радова у периоду од годину дана од дана закључења уговора, сходно конкурсној документацији.

**4. Предмет јавнe набавке није обликован у више партија.**

**5. Услови за учешће у поступку**: Право учешћа у поступку имају сва правна лица која испуњавају обавезне услове предвиђене чланом 75. став 1. тач. 1) - 5) Закона о јавним набавкама („ Службени гласник РС“ број 124/12) и додатне услове предвиђенe конкурсном документацијом.

**6. Понуде се припремају и подносе** у складу са овим позивом и конкурсном документацијом, на српском језику. Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач. То подразумева да понуђач не може наступати као члан групе понуђача у више заједничких понуда, нити члан групе понуђача може наступати као подизвођач са другим понуђачем.

Понуду може поднети понуђач који наступа самостално, група понуђача и понуђач са подизвођачем. Понуда са варијантама није дозвољена.

**7**. **Критеријум за оцењивање понуда је**: најнижа понуђена цена.

**8. Увид у конкурсну документацију** се може извршити на Порталу Управе за јавне набавке или на интернет страници наручиоца www.mgsi.gov.rs; преузимање конкурсне документације се може извршити са Портала Управе за јавне набавке или са интернет странице наручиоца.

**9.** **Понуде се подносе** непосредно - Писарници Управе за заједничке послове Републичких органа, Београд, Немањина 22-26 или путем поште. Понуда се доставља у запечаћеној коверти са назнаком «Понуда за јавну набавку број 3/2014» и напоменом «не отварати», на адресу: Република Србија, Министарство грађевинарства, саобраћаја и инфраструктуре, Београд, Немањина 22.

Рок за подношење понуде је 25.07.2014.године, до 12,00 часова.

Јавно отварање понуда ће се обавити 25.07.2014. године у 13,00 часова, у пословним просторијама наручиоца у Немањина 22-26, VIII спрат, канцеларија бр. 9.

Представник понуђача, пре почетка јавног отварања понуда дужан је поднети Комисији за јавну набавку писано овлашћење за учешће у поступку јавног отварања понуда, заведено код подносиоца понуде.

Одлука о додели уговора биће донета у року од 25 дана од дана отварања понуда.

 Особа за контакт: Ана Живановић – службеник за јавне набавке, e-mail: ana.zivanovic@mgsi.gov.rs и Ирена Поповић, е-mail: irena.popovic@mgsi.gov.rs.